open-index/open-wikipedia-markdown huggingface dataset:
Muzium Beruas

* 25 November - 25 Disember 1991, sekumpulan penyelidik dari Muzium Negara, Kerajaan Negeri Perak dan Universiti Kebangsaan Malaysia telah membuat kajian tentang kewujudan Kerajaan Gangga Negara.

* Artifak yang ditemui oleh orang kampung telah dikaji semula. Beberapa artifak-artifak sejarah telah ditemui. Artifak-artifak ini disimpan oleh Muzium Negara. Pihak Jabatan Muzium merasakan kesemua penemuan tersebut perlu ditempatkan di sebuah Muzium yang dinamakan Muzium Beruas, sementara kajian-kajian seterusnya dibuat dari semasa ke semasa.

* Bangunan Mahkamah Beruas diubahsuai untuk dijadikan Muzium Beruas. Asalnya pejabat KEMAS kawasan Beruas.

*  Kementerian Kebudayaan, Kesenian dan Pelancongan Malaysia melalui Jabatan Muzium dan Antikuiti menggunakan peruntukan Rancangan Malaysia ke-6 telah membiayai Muzium Beruas.

* 23 Mei 1995, Muzium Beruas diserahkan oleh Ketua Pengarah Muzium Negara kepada Kerajaan Perak.

* Julai 1995 Menteri Besar Perak Darul Ridzuan Tan Sri Dato' Seri DiRaja Ramli Ngah Talib merasmikan Muzium Beruas dan telah dibuka kepada orang ramai.
Muzium Darul Ridzuan

### Lokasi : Jalan Panglima Bukit Gantang Wahab, 30000 Ipoh, Perak Darul Ridzuan

Bangunan yang beralamatkan No. 17, Jalan Douglas ini mempunyai ciri-ciri rekabentuk Inggeris dan masih mengekalkan rekabentuk senibina asalnya. Bangunan ini mempunyai lapan buah bilik di tingkat atas dan dua buah bilik lagi di tingkat bawah. Di sebelah belakang bangunan ini terdapat empat buah bilik yang pada masa pembinaannya menempatkan bilik tukang masak, pemandu, tukang kebun dan tukang gunting.

Bangunan ini dibina di kawasan seluas kira-kira empat ekar. Selain itu terdapat dua buah kubu perlindungan serangan udara (airaid shelter) dibina pada tahun 1940 bagi perlindungan udara kepada lebih kurang 40 orang penghuni bangunan ini dan pekerja-pekerja yang tinggal di persekitarannya.

Bangunan Muzium Darul Ridzuan dibina pada tahun 1926 sebagai tempat kediaman. Sumber lisan dinyatakan bahawa tapak tanah di mana bangunan ini dibina, dikatakan pernah menjadi sebahagian daripada perkampungan orang Melayu dan pembesar-pembesar Melayu di tebing Sungai Kinta. Pada masa itu, Sungai Kinta sering mengalami banjir dan banjir yang terbesar berlaku pada tahun 1926 telah menyebabkan orang-orang Melayu yang menduduki kawasan sekitarnya telah menjual tanah mereka dan berpindah beramai-ramai. Salah satu daripada tanah yang terjual itu adalah tapak bangunan ini.

Kubu perlindungan udara dibina dari batu-bata dan simen konkrit yang tebal sebagai persiapan untuk menghadapi serangan udara dari tentera Jepun, menjelang Perang Dunia Kedua. Salah satu daripada kubu perlindungan udara ini terletak di bahagian belakang bangunan yang mempunyai terowong kira-kira 50 kaki panjang dan 20 kaki di bawah tanah. Menurut sumber lisan, kubu perlindungan udara tersebut pernah digunakan sebanyak dua kali iaitu semasa kapal terbang Jepun berlegar di udara pada tahun 1941.

Bangunan ini juga pernah dijadikan markas pentadbiran oleh pihak Inggeris dan Jepun. Setelah kemerdekaan dicapai, bangunan ini telah dijadikan sebuah pejabat kerajaan iaitu Pejabat Suruhanjaya Perkhidmatan Awam (SPA) Negeri Perak di tingkat atas dan Pejabat Kemajuan Masyarakat (KEMAS) Negeri Perak di tingkat bawah. Setelah bangunan Kompleks Islam siap dibina awal tahun 1989, Suruhanjaya Perkhidmatan Awam (SPA) Negeri Perak telah dipindahkan ke kompleks tersebut dan Pejabat Kemajuan Masyarakat (KEMAS) Negeri Perak pula dipindahkan ke bangunan Seri Kinta.

Pada awal 1991, bangunan ini telah mula diubahsuai rekabentuk dalamannya dan di beri nama Muzium Darul Ridzuan dan telah dirasmikan pembukaannya pada 18 Ogos 1992 oleh Pemangku Sultan Perak, Raja Nazrin Shah ibni Sultan Azlan Muhibbuddin Shah.

## Jenis pameran
* Sejarah Bandaraya Ipoh.
* Sejarah Perlombongan Bijih Timah.
* Sejarah Pembalakan di Malaysia
* Flora dan Fauna Negeri Perak.
Changkat Keruing

**Changkat Keruing** terletak di Sitiawan, Manjung, negeri Perak. Keruing ialah sejenis pokok yang mempunyai nilai yang tinggi. Changkat bermaksud tanah yang terangkat atau tanah tinggi tapi tidak setinggi bukit.

Minyak dari pokok keruing digunakan untuk membuat damar penampal sampan yang bocor dan ramuan ubat. Orang Semelai biasanya menebuk batang pokok keruing dan dinyalakan api di dalam lubang tersebut dan diletakkan botol. Beberapa hari kemudian minyak dari pokok keruing akan meleleh keluar dan masuk ke dalam botol.

## Masjid
* Masjid Al-Khairiah, Kampung 40 Rantai, 32500 Changkat Keruing
* Masjid Sultan Idris Shah I, Kampung Changkat Keruing, 32500 Changkat Keruing
Matang

**Matang** () adalah sebuah mukim di Daerah Larut, Matang dan Selama, Perak, Malaysia yang berhampiran dengan Selat Melaka. Perkataan "matang" merupakan singkatan kata bagi perkataan "permatang" yang membawa maksud "benteng". Permatang biasanya terdapat di tepi laut atau sungai dan berperanan sebagai penghalang banjir.

Ketinggian muka buminya rendah-rendah antara aras laut sehingga 50 meter. Bandar yang berhampirannya ialah Taiping, Kuala Sepetang, Kamunting, Bukit Berapit dan Pokok Assam.

## Jabatan Perhutanan Matang
Mukim Matang terletak di tepi Selat Melaka merupakan kawasan paya sepenuhnya, berhampiran dengan kuala Sungai Larut. Kuala memang sesuai dengan pokok bakau kerana ketemuan air masin dengan air tawar, satu syarat untuk pertumbuhan pokok bakau.

Sejak 1902 lagi, hutan di sini diuruskan oleh  Jabatan Perhutanan Negeri Perak.  Rancangan kerja perhutanan diuruskan oleh DSP Noakes antara tahun 1952-1959.

Kini, Jabatan Perhutanan Matang menguruskan "Hutan Simpan Bakau Matang" seluas 40,711 hektar yang dibahagikan kepada tiga kawasan, iaitu:
* Kuala Sepetang;
* Kuala Trong; dan 
* Sungai Kerang.  
Pembangunan hutan Bakau Matang diuruskan mengikut "Rancangan Kerja  30 Tahun" yang disediakan oleh Jabatan Perhutanan Negeri Perak.

Matang menjadi pengeluar utama kayu arang, kayu api, kayu cerucuk binaan untuk pasaran dalam dan luar negara. Spesies bakau yang utama di sini ialah Bakau Minyak (*Rhizopher Conjuta*) dan Bakau Kurap (*Rhizopher Mucronata*).

Hidupan kerang, udang dan ikan memang banyak di kawasan  hutan simpan Matang ini.

## Masjid
* Masjid Al-Rahmaniah, Kampung Matang Gelugor	
* Masjid Ikhwaniah
* Masjid Khairiah Matang Tengku Menteri
* Masjid Matang Road	
* Masjid  Taufiqiah, Kuala Sepetang
Kompleks Sejarah Matang

**Kompleks Sejarah Matang** terletak di Matang, Taiping, Perak.  

Kompleks ini berbentuk sebuah kota yang dibina daripada batu-batu yang diangkut dari Gunung Hijau, Taiping.  

Asalnya kota ini menjadi rumah, pejabat pentadbiran, kota dan kubu pertahanan bagi Menteri Larut yang bernama Ngah Ibrahim bin Long Jaafar dan dikenali sebagai Kota Ngah Ibrahim

Pada tahun 1840, Long Jaafar merupakan orang yang pertama menjumpai bijih timah di Malaysia iaitu di Larut, Perak. Kerja-kerja melombong menggunakan teknik melampan iaitu mangkuk sebesar kuali daripada kayu. Sesetengah tempat memanggilnya mendulang.  

Kekayaan Long Jaafar melimpah kepada Ngah Ibrahim yang dilantik sebagai Menteri Jajahan Larut oleh Sultan Abdullah selaku Sultan Perak. Setiap tahun Ngah Ibrahim mestilah membayar sejumlah wang bayaran kepada Sultan Perak.

Pada tahun 1874, Perjanjian Pangkor ditandatangani di atas kapal HMS Pluto bagi mendamaikan sengketa pelombong bijih timah yang tidak terkawal lagi oleh Ngah Ibrahim. Perjanjian ini memberi kesan besar kepada Menteri Ngah Ibrahim kerana tidak lagi mempunyai kuasa mengutip cukai kepada setiap tauke dan pelombong bijih timah. 

Komplot membunuh JWW Birch di Pasir Salak menyebabkan beliau dibuang ke Pulau Seycheles di benua Afrika. Di sana Menteri Ngah Ibrahim cuba merayu pulang ke Larut tetapi ditolak. Akhirnya rayuannya diterima dan dihadkan di Singapura.

Tapak kota ini seluas 0.894 hektar.

Ia pernah digunakan sebagai :
* 1913 - 1922 Maktab Perguruan Melayu Matang
* 1913 - 1941 Sekolah Melayu
* 1941 - 1945 Markas Operasi Tentera Jepun
* 1945 - 1984 Sekolah Melayu
* 1985 - Kompleks Sejarah Matang
Muzium Pemerintahan Demokrasi

**Muzium Pemerintahan Demokrasi** yang terletak di bangunan Dewan Undangan Negeri Melaka ini,telah disempurnakan perletakan batu asasnya oleh Tuan Yang Terutama Tun Haji Abdul Malek bin Yusof S.M.N, D.M.K., Gabenor Negeri Melaka pada 31 Ogos 1961.

Ia merupakan tempat persidangan Ahli-ahli Dewan Undangan Negeri Melaka dan Pembentangan Belanjawan Negeri. Persidangan Dewan Undangan Negeri dipengerusikan oleh seorang Speaker yang dipilih daripada kalangan Ahli-ahli Dewan sendiri.

Bagi Ahli-ahli Dewan, mereka dipilih melalui pilihanraya dan akan menganggotai Dewan selama lima tahun (kecuali Dewan Undangan Negeri dibubarkan). Ahli-ahli Dewan juga dibataskan kepada mereka yang berumur 21 tahun ke atas dan bermastautin di Negeri Melaka. 

Pada bulan Februari 2000, Dewan Undangan Negeri ini tidak lagi digunakan setelah kerajaan membina sebuah bangunan yang memusatkan urusan dan pengurusan pentadbiran di Ayer Keroh termasuk Dewan Undangan Negeri. 

Kini, bangunan ini telah dijadikan Muzium Pemerintahan Demokrasi yang mempamerkan maklumat pemerintahan termasuk amalan demokrasi di Malaysia. Ia turut memaparkan susur galur mengenai sejarah awal Tanah Melayu mencapai kemerdekaan sehingga kepada kejayaan-kejayaan cemerlang yang dikecapi oleh negara ini dalam sistem pemerintahannya.

Dengan wujudnya muzium ini, ia diharapkan dapat memberikan kefahaman tentang bentuk pemerintahan yang dilaksanakan di Malaysia dan sistem kenegaraannya.

## Lihat juga

* Daftar muzium di Malaysia
Kuala Sepetang

Bandar Kuala Sepetang

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Larut & Matang
**Mukim**Jebong
**Keluasan**N/A


**Kuala Sepetang** merupakan nama asal bagi Port Weld. Kuala Sepetang adalah nama rasmi yang telah diisytiharkan oleh Kerajaan Negeri Perak. Kuala Sepetang terletak di kuala sungai yang menghadap Selat Melaka di sebelah barat iaitu di negeri Perak dalam daerah Taiping.

Tempat yang berhampiran dengannya ialah Matang, Au Long, Kamunting dan Taiping. Kawasan ini merupakan kawasan paya bakau yang sangat luas. Hutan paya bakau ini diuruskan  oleh Jabatan Perhutanan Matang.

## Asal usul nama
Sepetang merujuk kepada keindahan sinaran merah matahari di ufuk barat.  Sinar merah suria di titik horizon Selat Melaka boleh menimbulkan nostalgia kepada sesiapa sahaja yang pernah menikmatinya.

Kuala Sepetang kemudian ditukar nama kepada Port Weld. Menjadi kelaziman pegawai British untuk menamakan sesuatu tempat, bangunan dan jalan raya mengunakan nama sahabat-sahabat mereka dari British. Nama 'Weld' diambil daripada nama Sir Frederick Weld yang telah tiba di Taiping pada tahun 1881 dan meningkatkan kemudahan infrastruktur Taiping sebagai ibu negeri Perak. Ini termasuklah jalan raya, kegiatan industri, perlombongan, bangunan pentadbiran, sekolah dan sebagainya. Nama beliau turut diabadikan pada Jalan Weld Road (Jalan Raja Chulan) di Kuala Lumpur. Upper Weld Road di Singapura dan Weld Quay di Pulau Pinang. Beliau dilahirkan di Bridport, Dorset, England pada 9 Mei 1823 dan meninggal dunia di Chideock, New Zealand pada 20 Julai, 1891.

## Masjid
* Masjid  Khairiah Matang Tengku Menteri (Jalan Kuala  Sepetang, 34750, Matang, Taiping, Perak). 	
* Masjid  Matang Road (Jalan Kuala  Sepetang, 34750, Matang, Taiping, Perak). 	
* Masjid  Taufiqiah (Kuala  Sepetang, 34650, Matang, Taiping, Perak).

## Wakil Rakyat
Yang Berhormat Tai Sing Ng merupakan Ahli Dewan Undangan Negeri Perak Kawasan N13 Kuala Sepetang yang terletak dalam parlimen P059 Bukit Gantang dari Parti Keadilan Rakyat (Keadilan).

Dalam Pilihan Raya Umum Malaysia 2008 beliau mengalahkan calon dari Barisan Nasional, See Tean Seng dengan majoriti sebanyak 564 undi. Beliau memperolehi 7285 undi berbanding lawannya memperolehi hanya 6721 undi.[1]

## Makanan Istimewa
Di Kuala sepetang memang terkenal dengan Mee Udang yang banyak dan kedai makan yanag ada di sepanjang menyediakan pelbagai citarasa mee udang pengunjung yang datang Kuala Sepetang. 

## Pentadbiran
Bandar Kuala Sepetang merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Larut & Matang.

## Pautan luar
* KOD PENCAMAN LOT TANAH – Unique Parcel Identifier : UPI
Muzium Tuan Yang Terutama

**Muzium Tuan Yang Terutama** (dahulu dikenali Seri Melaka) ialah sebuah muzium di Bandaraya Melaka, Melaka, Malaysia. Ianya merupakan bekas kediaman rasmi dan pejabat Gabenor Belanda di Melaka pada kurun ke-17. Fungsi bangunan ini diteruskan pada zaman pemerintahan Inggeris hinggalah selepas kemerdekaan. Pada September 1996, kediaman rasmi dan pejabat Tuan Yang Terutama berpindah dari Bukit St. Paul ke Istana Melaka di Bukit Beruang, Melaka.

Fungsi Institusi Tuan Yang Terutama (TYT) sebagai Pemerintah Tertinggi Negeri dipamerkan bagi mengimbas kembali kewujudan institusi ini. Muzium Tuan Yang Terutama mempamerkan tentang Sejarah Ringkas Institusi Kesultanan, Pembentukan Penubuhan Gabenor Negeri-Negeri hinggalah kepada Peranan dan Institusi TYT. Secara umum peranan Ketua Menteri Melaka turut diselitkan kerana peranan mereka tidak kurang pentingnya dalam menerajui kerajaan negeri.

Tumpuan utama yang akan diberikan ialah tentang Gabenor / Tuan Yang Terutama selepas merdeka yang telah berkhidmat di Melaka iaitu bermula dari Tun Leong Yew Koh (Gabenor Pertama), Tun Haji Abdul Malek bin Haji Yusuf (Gabenor Kedua), Tun Haji Abdul Aziz Abdul Majid (Gabenor Ketiga), Tun Syed Zahiruddin bin Syed Hassan (Gabenor Keempat), dan Tun Syed Ahmad Shahabudin Al-Haj (TYT Kelima) dengan menampilkan berbagai-bagai koleksi peribadi milik Tuan Yang Terutama.

Pameran di muzium ini mengekalkan sebahagian daripada kegunaan ruang asal bangunan. Selain dari itu, ia juga mengetengahkan tentang sumbangan TYT terhadap pembangunan negeri seperti perindustrian, pertanian, pelancongan, pentadbiran, keagamaan dan sebagainya yang berkembang dari masa ke masa sambil dibantu oleh setiap Ketua Menteri di bawah pimpinannya dalam membangunkan negeri Melaka.

## Lihat juga
* Daftar muzium di Malaysia
Edinburgh

**Edinburgh** (; ) ialah ibu negeri dan bandar kedua terbesar di Scotland, yang merupakan sebahagian daripada United Kingdom. Ia merupakan ibu negeri Scotland sejak 1437. Menurut data tahun 2012, Edinburgh mempunyai jumlah penduduk seramai 482,640 orang.

Universiti Edinburgh ialah universiti terbesar di Scotland. Dalam keseluruhannya, terdapat 4 univerisiti di Edinburgh, iaitu Universiti Edinburgh, Universiti Herriot-Watt, Universiti Napier dan Universiti Queen Margaret.  

Edinburgh sering diundi sebagai antara tempat paling bagus didiami, telah memenangi lebih daripada 12 anugerah dalam masa 8 tahun sehingga 2013. Menarik lebih sejuta pelancong luar negara setiap tahun, ia merupakan bandar kedua paling banyak dilawati di United Kingdom, setelah London.

## Rujukan

## Pautan luar

* 
* 
* The City of Edinburgh Council
* Edinburgh – The official Tourist Board
* Edinburgh Festival Fringe
Rincihan angin

**Rincihan Angin** ialah perbezaan laju atau/arah angin antara dua titik di atmosfera bumi. Rincihan boleh berlaku sama ada secara tegak ataupun mendatar bergantung kepada latitudnya dan keadaan geografi persekitarannya.
Muzium Islam Melaka

Penubuhan **[[Muzium]] Islam Melaka** bertujuan menjadikannya sebagai pusat pengumpulan, penyelidikan, pemuliharaan dan pameran koleksi bahan yang berorientasikan Islam sejajar dengan peranan Melaka sebagai salah satu daripada Pusat Penyebaran Islam di Nusantara suatu ketika dulu dan perkembangan Islam di Malaysia dewasa ini.

Muzium Islam Melaka ditempatkan di bangunan lama Pejabat Majlis Agama Islam Melaka (MAIM), Jalan Kota, Melaka. Rekabentuk dalaman muzium ini berkonsepkan imbasan suasana kegemilangan Islam di Melaka dan Nusantara dengan memaparkan gabungan identiti kesenian Islam secara global dan kesenian Islam di Nusantara khususnya Melaka. 

Kaedah pameran dan penyampaian maklumat pula diolah melalui lapan ruang pameran utama yang jelas turutannya dengan tema-tema tertentu. Ini untuk memudahkan para pelawat memahami mesej, perjalanan sejarah dan pengalaman yang ingin disampaikan.

Antara koleksi yang dipamerkan adalah replika Al-Quran terawal, sejarah masjid dan replika pedang Nabi Muhammad Rasulullah S.A.W.

### Bayaran Masuk
Dewasa : RM3

Kanak-kanak/Pelajar(umur 7-12) : RM2

### Waktu Operasi
5.30 petang (Ditutup pada hari Isnin)

## Lihat juga
* Senarai muzium di Malaysia

## Pautan Luar

* http://gotomelaka.blogspot.com Senarai Muzium Di Melaka
Muzium Istana Kesultanan Melaka

**Istana Kesultanan Melaka** (replika Istana Kesultanan Melayu Melaka) terletak di atas Bukit Melaka. Replika Istana ini dibina semula berdasarkan catatan Sejarah Melayu yang menggambarkan keunikan seni bina Istana Melayu di zaman Sultan Mansur Shah yang memerintah dari tahun 1456 hingga 1477.

## Objektif

*Untuk mempamerkan kepada umum suasana di Istana Kesultanan Melayu Melaka dan ruang-ruang tertentu seperti Balairong Seri, Balai Beradu serta ciri-ciri Adat Istiadat Raja-Raja Melayu di zaman Kesultanan Melayu Melaka. 
*Untuk menunjukkan keagungan institusi beraja sebagai warisan sejarah budaya Bangsa Melayu yang pernah menerajui Negeri Melaka suatu ketika dahulu di samping mengimbas kembali sejarah pertikaman Hang Tuah dan Hang Jebat dan pengajaran daripada peristiwa tersebut. 

*Replika istana ini dibina pada tahun 1984 dan dijadikan sebagai Muzium Budaya apabila dirasmikan oleh Perdana Menteri Malaysia, Mahathir Mohamad pada 17 Julai 1986. Keseluruhan bangunan ini diperbuat daripada kayu keras manakala atapnya daripada kepingan kayu belian. *Pembinaannya bercirikan seni pertukangan Rumah Melayu Melaka yang mana sendi bangunan diperkuat dengan pasak sahaja.

Secara keseluruhannya, muzium ini memperlihatkan fungsi dan peranan istana ketika itu dengan memaparkan Balairong Seri, Bilik Beradu Diraja dan balai-balai yang melambangkan ketamadunan masyarakat Melayu.

## Lihat juga

* Daftar muzium di Malaysia
Muzium Sejarah dan Ethnografi

**Muzium Sejarah dan Etnografi** terletak di Bangunan Stadthuys, lokasinya di persimpangan Jalan Kota dan Jalan Gereja, Melaka, Malaysia. Di hadapan bangunan ini yang lebih dikenali sebagai "Dataran Belanda" terdapat Pancutan Air Victoria dan Menara Jam Tan Beng Swee yang dibina pada tahun 1886. Muzium Sejarah terletak di aras 2 dan Muzium Ethnografi di aras 1 Bangunan Stadthuys.

Muzium Ethnografi memberikan penekanan khusus kepada corak hidup masyarakat tempatan yang terdiri dari pelbagai bangsa iaitu Melayu, Cina, India, Baba Nyonya, Chetti dan Portugis. Gambaran berhubung adat istiadat perkahwinan, cara hidup seharian, peralatan yang digunakan, alat muzik yang menjadi pilihan dan bentuk pertanian yang diusahakan adalah fokus utama muzium ini.Turut dipamerkan adalah koleksi porselin zaman berzaman, pelbagai jenis senjata, matawang dari dalam dan luar negara serta pelbagai lagi koleksi semasa pendudukan Belanda di Melaka.

Muzium Sejarah bertempat di tingkat satu pula memperagakan sejarah Melaka yang menjadi tonggak kepada sejarah Malaysia hari ini bermula dari pembukaan Melaka ke era penjajahan Portugis Belanda, Inggeris, Jepun sehingga negara mencapai kemerdekaan. Berdasarkan lukisan dan artifak sejarah yang ada, maka para pengunjung akan dapat menghayati keunggulan Melaka dari awal penubuhan, kecemerlangan dinikmati, perjuangan menuntut kemerdekaan dan erti kemodenan yang ada.

## Objektif Penubuhan

Muzium Sejarah - Untuk mempamerkan sejarah Melaka bermula dari tahun 1400 semasa pemerintahan Kesultanan Melayu Melaka, Portugis, Belanda, Inggeris dan peperangan dunia kedua sehingga kemerdekaan dicapai pada tahun 1957. 

Muzium Ethnografi - Untuk mempamerkan cara hidup, budaya dan adat resam masyarakat berbilang kaum di Melaka seperti Kaum Melayu, Cina, India, Baba Nyonya, Chetti dan Portugis. 

## Bayaran masuk
*Dewasa : RM5.00
*Dewasa Antarabangsa : RM10.00
*Kanak-kanak (7 - 12 Tahun) : RM2.00
*Kanak-kanak Antarabangsa (7 - 12 Tajun) : RM4.00 

## Waktu Operasi
9.00 pagi - 5.30 petang (Dibuka pada setiap hari)
Galeri Laksamana Cheng Ho

**Galeri Laksamana [[Cheng Ho]]** diilhamkan daripada kisah tokoh pelayar agung China iaitu Laksamana Cheng Ho (Zheng Ho) yang telah dilahirkan pada 1371 di Hodai, sebuah kampung di Daerah Bao San di Yunnan. Beliau diberikan nama *Ma Ho* dan nama kecilnya *San Bao*.

Galeri ini memaparkan kisah pelayaran beliau ke lautan selatan di samping kejayaan beliau memupuk perhubungan persaudaraan di antara China dan Negara-negara Afrika dan Asia serta membuka pintu untuk menjalankan perniagaan yang adil.

Kedudukan galeri ini adalah di anjung kanan Bangunan Stadthyus (Muzium Sejarah dan Ethnografi) dan berada di antara Muzium Sastera, Muzium Sejarah & Ethnografi dan Muzium Pemerintahan Demokrasi. Antara bahan pamerannya adalah bahan porselin, replika kapal, koleksi buku yang menceritakan riwayat Laksamana Cheng Ho dan artikel-artikel yang berkaitan.

Galeri Laksamana Cheng Ho ini telah dibuka kepada awam pada Februari 2003 bersama dengan pembukaan Muzium Sejarah & Ethnografi dan Muzium Belia Malaysia yang telah dibuka semula selepas ditutup sementara untuk proses penaiktarafan.

## Lihat juga
* Daftar muzium di Malaysia
Muzium Sastera

**Muzium Sastera** terletak di bangunan lama Perbadanan Kemajuan Negeri Melaka (PKNM) di Melaka, Malaysia iaitu berhampiran dengan Bangunan Stadthuys.

Muzium terulung di Malaysia yang memberikan penekanan kepada sejarah penulisan dan pengkaryaan bermula dari era awal penulisan, Cerita-cerita Rakyat, Sejarah Melayu, Hikayat Hang Tuah, Hukum Kanun Melaka, Munsyi Abdullah sehingga ke tahap perkembangan Kesusasteraan Melayu Moden. 

Bahan-bahan pameran utama terdiri dari lukisan yang menggambarkan peristlwa-peristiwa penting berdasarkan petikan Sejarah Melayu dan bentuk-bentuk hukuman yang dilaksanakan menurut Hukum Kanun Melaka serta koleksi naskah manuskrip asal tulisan tangan dan seluruh pelosok dunia.

Penghormatan turut diberikan kepada penulisan berbentuk tradisional merangkumi pantun, gurindam, nazam dan puisi. Galeri Sasterawan Negara dan Penulis-penulis Melaka turut merupakan sebahagian tarikan utama untuk pelawat.

## Objektif Penubuhan
Muzium Sastera - Untuk mempamer dan menggalakkan penghayatan masyarakat terhadap perkembangan dunia sastera dari dahulu sehingga sekarang serta kelahiran tokoh-tokoh kesusasteraan Melayu dengan karya yang bermutu.

## Lihat juga
* Daftar muzium di Malaysia

## Rujukan
Muzium Belia Malaysia

**Muzium Belia Malaysia** ialah sebuah muzium yang terletak di No. 430, Jalan Laksamana, Melaka, Malaysia. Bangunan ini terdahulu menempatkan Pejabat Pos Besar, Melaka. Muzium ini berfungsi sebagai pusat dokumentasi kegiatan belia yang mempamerkan bahan-bahan dan maklumat yang berkaitan dengan aktiviti Persatuan Belia di Malaysia dan antarabangsa. 

Bahan utama pameran adalah gambaran tokoh-tokoh pemimpin belia, piala, pakaian seragam dan sebagainya.

Muzium Belia Malaysia telah dirasmikan oleh Perdana Menteri Mahathir Mohamad pada 15 April 1992. Bangunan Ini pada asalnya merupakan sebahagian daripada kompleks Pejabat Pentadbiran Belanda. Ia dijadikan sebagai Sekolah Anglo-Chinese (sekarang dikenali sebagal Sekolah Tinggi Melaka).

## Objektif Penubuhan
Untuk mewujudkan satu pusat dokumentasi kegiatan belia yang induk bagi tujuan kajian dan informasi. 
Untuk menyimpan segala rekod dan butir kegiatan belia secara sistematik dan teratur yang mengandungi sejarah penubuhan kelab dan pertubuhan belia dari seluruh negara. 
Untuk menimbulkan kesedaran masyarakat khususnya golongan belia mengenai sumbangan kegiatan belia kepada masyarakat, bangsa dan negara. 

## Bayaran Masuk
Dewasa : RM1
Kanak-kanak/Pelajar:50 sen

## Waktu Operasi
9.30 pagi - 5.30 petang 
(Ditutup pada hari Isnin)

## Lihat Juga
* Daftar muzium di Malaysia
Galeri Seni PERZIM

**Galeri Seni [[Perbadanan Muzium Melaka]]** (PERZIM) terletak di aras satu, bangunan Muzium Belia Malaysia. Galeri ini mempamerkan sejumlah 150 judul lukisan dan 30 buah arca dari pelbagai media dan tema hasil karya artis-artis terkemuka tanah air. Semua hasil seni tersebut adalah menjadi destinasi terbaik untuk menghayati penghasilan seni negara.

## Tujuan penubuhan
Antara objektifnya adalah untuk mempamerkan hasil-hasil seni koleksi para pelukis dan karyawan tempatan dalam pelbagai media seperti cat air, minyak, arca dan sebagainya.

## Lihat juga
* Pelancongan di Melaka

## Rujukan
Muzium Rakyat

**Muzium Rakyat** merupakan sebuah muzium di Melaka, malaysia. Bangunan muzium ini dahulunya merupakan Majlis Perbandaran Melaka Bandaraya Bersejarah (MPMBB) sebelum diambil alih oleh PERZIM. Muzium Rakyat yang terletak di aras 1 bangunan ini telah dirasmikan oleh Y.A.B Perdana Menteri Malaysia pada 15 April 1992. 

Pameran utama muzium meliputi aspek pentadbiran, perumahan, sosial, perindustrian, pelancongan, infrastruktur dan pertanian. Ia digarap sebegitu rupa untuk menunjukkan penglibatan rakyat dan kerajaan dalam memajukan Negeri Melaka. Kecemerlangan Melaka turut diabadikan dalam 'Pameran Melaka Sedekad' yang dikenali sebagai Muzium Rakyat.

Antara objektifnya adalah untuk mempamerkan pencapaian dan kemajuan Negeri Melaka dalam pelbagai bidang ekonomi, politik, sosial, pendidikan, pelancongan, perindustrian dan sebagainya serta hubungan antara kerajaan dan rakyat.

Bangunan Majlis Perbandaran Melaka Bandaraya Bersejarah (MPMBB) ini diambil alih oleh PERZIM. Muzium Rakyat yang terletak di aras 1 bangunan ini dirasmikan oleh Perdana Menteri pada 15 April 1992. 

Pameran muzium meliputi aspek pentadbiran, perumahan, sosial, perindustrian, pelancongan, infrastruktur dan pertanian. Ia digarap begitu rupa untuk penglibatan rakyat dan kerajaan dalam memajukan Melaka. Kecemerlangan Melaka diabadikan dalam 'Pameran Melaka Sedekad'.

Antara objektifnya adalah mempamerkan isu-isu istimewa menarik berkaitan dengan pertumbuhan sosio-ekonomi dari zaman Melaka hingga tahap "Kegemilangan Melaka" dalam bidang ekonomi, politik, pendidikan, sosial, pelancongan, perindustrian dan sebagainya serta hubungan kerajaan-rakyat. Terdapat juga Muzium Kecantikan dan Muzium Layang-layang masing-masing didapati di tingkat 2 dan tingkat 3.

## Bayaran Masuk
*Dewasa : RM5
*Kanak-kanak: RM 3

## Waktu Operasi
9 pagi – 6 petang

## Galeri

YosriMuziumKecantikan.jpg|Muzium Rakyat, Kecantikan, dan Galeri layang-layang, Melaka sebelum dicat.
File:Melaka Malaysia People's-Museum-01.jpg|Muzium Rakyat, Kecantikan, dan Galeri layang-layang, Melaka selepas dicat (dari sudut pandangan lain)

## Pautan luar
* Laman Muzium Rakyat oleh Kerajaan Melaka.
Muzium Kecantikan

Muzium Kecantikan terletak di Aras 2 Muzium Rakyat, Melaka. la telah dibuka kepada orang ramai pada tahun 1996.

Pameran ini meliputi jangka masa yang panjang, dari zaman pra-sejarah hingga zaman moden. la menyingkap budaya kecantikan pelbagai masyarakat di serata pelosok dunia. Kita dibawa melihat bagaimana setiap suku kaum mencipta keunggulan diri untuk kelihatan cantik pada kaca mata masyarakatnya walaupun terpaksa melalui pelbagai pantang larang dan menanggung kesakitan. Antara bentuk kecantikan ialah rajahan kulit atau tatu, memakai piring bibir, melonjongkan kepala dan membedung kaki.

## Objektif Penubuhan
Untuk membangkitkan kesedaran terhadap pentafsiran makna kecantikan yang ditinjau melalui perbandingan antara kebudayaan dan zaman yang berlainan. 
Untuk mempamerkan erti kecantikan dari pelbagai sudut menurut amalan budaya masyarakat dunia. Kecantikan diberi tafsiran baru berdasarkan kacamata masyarakat yang mengamalkan amalan hidup dan falsafah yang pelbagai. 

## Waktu Operasi
9 pagi - 6 petang 
(Ditutup pada hari Isnin)
Muzium Samudera

**Muzium Samudera** terletak berhampiran muara Sungai Melaka di Bandar Raya Melaka, negeri Melaka, Malaysia. Ia bertujuan untuk menggambarkan tentang peranan negara Malaysia dalam sejarahnya sebagai pusat perdagangan masa lampau melalui Kesultanan Melayu Melaka dan perkembangan kegiatan maritim serantau sepanjang zaman kesultanan tersebut serta penjajahan Portugis, Belanda, Inggeris dan Jepun di Tanah Melayu. Muzium Samudera juga turut mempamerkan lukisan, peta lama, model kapal dan artifak berkaitan maritim dan perdagangan di Melaka.

Ia merupakan muzium paling dilawati dalam Melaka dengan sebanyak kira-kira 20,000 orang pengunjung sebulan.

## Bahagian
### Fasa pertama
Bahagian pertama menempatkan replika kapal kerakah Flor de la Mar milik Portugis pada Zaman Penjelajahan, replika ini berukuran 34 meter tinggi, 36 meter panjang dan 8 meter lebar. Fasa ini dibina pada awal tahun 1990 dan telah dirasmikan oleh Perdana Menteri Mahathir Mohamad pada 13 Jun 1994.
Fail:YosriMuziumSamudera1.jpg|Pandangan hadapan hulu kapal *Flor de Mar*
Fail:YosriMuziumSamudera2.jpg|Pandangan sisi hulu replika kapal


### Fasa kedua

Fasa kedua muzium ini terletak di bangunan gudang lama Guthrie dibaik pulih Jabatan Kerja Raya bersebelahan replika *Flor de La Mar*, ia merupakan struktur bersambungan dari binaan Muzium Samudera terdahulu. Muzium ini diperlengkapkan dengan pameran alam samudera. Ia meliputi beberapa tema seperti penerokaan samudera, kehidupan di laut, khazanah dari laut dan yang terbaru sekali adalah pameran WWF.

Fasa kedua muzium ini telah dibuka kepada orang ramai bermula dari 23 Mei 1998. Majlis pra-pembukaannya telah disempurnakan oleh YB Datuk Poh Ah Tiam, Pengerusi Jawatankuasa Negeri Pelancongan, Kebudayaan dan Alam Sekitar. Ruang pamerannya menggunakan teknologi audio dan pencahayaan khas yang moden dangan tema-tema yang berkaitan dengan dunia maritim.

Pameran-pameran yang ada dalam fasa ini lebih menumpu kepada keperibadian alam samudera dan kaitannya dengan alam kemanusiaan yang mengambil kira proses ketamadunan dan perubahan teknologi yang seiring dengan arus pembangunan moden negara.

## Waktu operasi
* Isnin hingga Khamis: 9.00 pagi - 5.30 petang
* Jumaat hingga Ahad: 9.00 pagi - 9.00 malam

Bayaran masuk ialah RM 10.00 (dewasa) dan RM 5.00 (kanak-kanak).

## Hubungi
:Kurator
:Kompleks Muzium Maritim
:Perbadanan Muzium Melaka

:Tel: 06-2830926
:E-mel: admin@perzim.gov.my

## Rujukan

## Pautan luar
* Laman-laman rasmi kelolaan Perbadanan Muzium Melaka:
** Muzium Samudera fasa I (Replika Flor de La Mar)
** Muzium Samudera Fasa II
*http://gotomelaka.blogspot.com (Senarai Muzium Di Melaka)

*hafizdagata.com (Tempat Menarik di Melaka) 
* Muzium Di Melaka — Portal Rasmi Kerajaan Negeri Melaka
Muzium TLDM

**Muzium [[Tentera Laut Diraja Malaysia]]** (TLDM) terletak berhadapan Muzium Samudera (replika Kapal Flor De La Mar) di Melaka, Malaysia. Muzium yang dahulunya terletak di pengkalan TLDM di Lumut kini telah dipindahkan ke Melaka supaya lebih ramai pelawat dapat mengunjunginya bagi mendapatkan maklumat tentang peranan dan sumbangan serta aktiviti-aktiviti yang dijalankan oleh pihak TLDM. Muzium ini telah dibuka kepada orang ramai pada 28 Oktober 1995. 

Muzium ini memaparkan gambar Panglima TLDM, pingat kebesaran, pangkat, alat-alat senjata, pakaian seragam, peralatan komunikasi, peralatan keselamatan dan lambang yang diguna dalam pelayaran. Turut diperagakan ialah aktiviti pembangunan Angkatan Tentera Laut Malaysia.

Di bahagian luar muzium pula terletaknya sebuah kapal "EX KD Sri Terengganu" serta sedikit sebanyak alatan senjata api yang dibekalkan di kapal tersebut.

Di bahagian dalam pula, terdapat sebuah helikopter Westland Wasp yang telah bersara dipamerkan bersama peralatan-peralatan yang telah bersara.

## Objektif Penubuhan
Untuk memberi informasi kepada masyarakat tentang peranan, sumbangan, aktiviti-aktiviti senjata dan peralatan yang pernah dan sedang digunakan oleh pihak Tentera Laut Diraja Malaysia dalam mengawasi keselamatan perairan Malaysia. Sebagai gedung ilmu dan pusat dokumentasi sejarah penubuhan, kemajuan dan kegiatan TLDM sehingga kini.

## Lihat juga
* Senarai muzium di Malaysia
KD Sri Terengganu

**Kapal Ex-KD Sri Terengganu** merupakan sebuah kapal ronda Tentera Laut DiRaja Malaysia (TLDM) yang disumbangkan oleh  Kementerian Pertahanan kepada Muzium TLDM. Kapal ini telah beroperasi selama 31 tahun dan belayar sejauh 68,926 batu nautika di bawah pimpinan 24 orang Pegawai Pemerintah. Ia pernah terlibat dalam menjaga keamanan semasa Konfrontasi Indonesia dan operasi rondaan di pantai timur Semenanjung. 

Kapal Ex-KD Sri Terengganu ditempah khas oleh Kerajaan Malaysia dari Syarikat Vosper Limited, Portsmouth, England dalam tahun 1961 dan ditauliahkan pada 16 Disember 1963. Pada tahun 1994, TLDM telah bersetuju untuk menyerahkan kapal ini kepada Perbadanan Muzium Melaka (PERZIM) untuk: 
* melengkapkan koleksi Muzium TLDM supaya dapat mempamerkan sebuah kapal ronda DiRaja bagi tatapan masyarakat tempatan dan pelancong asing, disamping menghayati suasana di atas kapal bersama peralatan yang digunakan;
* menghayati sejarahnya semasa konfrontasi dengan kerajaan Indonesia pada tahun 1963. 

PERZIM telah melantik syarikat perkapalan Naval Dockyard Sdn. Bhd. untuk membaik-pulih kapal yang menelan belanja sebanyak RM160,000. Pada 6 Januari 1996, kapal ini di bawa ke Melaka melalui jalan laut oleh Megalith Sdn. Bhd. dengan kerjasama pegawai dan anak kapal TLDM sendiri.
Muzium Orang Asli (Ayer Keroh)

**Muzium Orang Asli** terletak bersebelahan Taman Buaya, Ayer Keroh, Melaka, Malaysia. Muzium ini telah dibuka kepada orang ramai pada 3 Februarl 1997. Muzium ini mengkhusus kepada memperagakan bahan dan peralatan harian suku kaum asli seperti Senoi, Jah Hut dan Mah Meri.

Terdapat lebih 5 buah galeri dan tema dipaparkan di Muzium ini seperti kaedah-kaedah menangkap ikan, peralatan pertanian, ruang dapur dan bilik tidur serta senjata-senjata yang digunakan. Antara bahan tarikan ialah peralatan di rumah, alat pemburuan, upacara sewang dan sebagainya. Muzium terbaik untuk memperkenalkan corak hidup dan kepercayaan masyarakat yang menyimpan seribu satu misteri.

Muzium Orang Asli pada awalnya terletak di dalam Hutan Rekreasi Ayer Keroh di bawah pengawasan jabatan Perhutanan sebelum dipindahkan ke sebuah tapak baru bersebelahan Taman Buaya oleh Perbadanan Muzium Melaka pada Disember 1996 bagi meningkatkan sambutan orang ramai. Muzium ini diadaptasikan dari replika rumah orang asli yang terdapat di negara ini. 

## Objektif Penubuhan
* Untuk mempamerkan warisan serta sosio-budaya masyarakat orang asli khususnya di negeri Melaka dan Malaysia amnya. 
* Mempamerkan cara hidup serta alat-alat yang digunakan sebagai keperluan harian antaranya ukiran patung, pakaian, alat memasak dan sebagainya. 
* Memelihara dan menjaga warisan budaya serta pusaka orang asli yang kian pupus ditelan arus pembangunan

## Bayaran Masuk
Dewasa Tempatan RM3 / Asing Rm5

Kanak² Tempatan RM3 / Asing Rm3

## Waktu Operasi
9 pagi - 5.30 petang 
(Ditutup pada hari Isnin)

## Lihat juga
* Pelancongan di Melaka
Muzium Adat Istiadat

**Muzium Adat Istiadat** terletak di Bandar Alor Gajah, Melaka, Malaysia, bersebelahan Tugu Keris Majlis Perbandaran Alor Gajah, kira-kira 25 km dari Bandar Melaka. Senibina tradisional Rumah Melayu adalah identiti utama muzium ini.

Fokus utama muzium merangkumi sejarah awal Daerah Alor Gajah termasuk gambar tokoh-tokoh daerah dan adat-istiadat perkahwinan dengan penekanan kepada Melayu Serantau. Bahan pameran termasuk pelamin, alat perhiasan diri, porselin dan peralatan adat istiadat.

Muzium Alor Gajah dirasmikan oleh Ketua Menteri Melaka Tan Seri Abdul Rahim bin Datuk Tamby Chik pada 19 Oktober 1990, Bangunan ini dahulunya di bawah pengawasan Majlis Daerah Alor Gajah sebelum diambil alih oleh Perbadanan Muzium Melaka. 

## Objektif Penubuhan
Untuk mengetengahkan pelbagai perkara mengenai adat istiadat khususnya adat perkahwinan agar tidak hilang ditelan zaman 
Untuk mempamerkan adat resam serta budaya masyarakat berbilang kaum yang ada di Melaka

## Bayaran Masuk
*Dewasa : RM1
*Kanak-kanak/Pelajar:50 sen

## Waktu Operasi
9 pagi - 5.30 petang 
(Ditutup pada hari Isnin)

## Pautan Luar
* http://gotomelaka.blogspot.com Senarai Muzium Di Melaka
Muzium Pertanian (Malaysia)

**Muzium Pertanian** terletak di tengah-tengah Pekan Jasin bersebelahan Balai Polis Jasin di Melaka, Malaysia. Suatu ketika dahulu Daerah Jasin merupakan pengeluar bijih timah dan hasil pertanian terawal di Melaka. Muzium yang diwujudkan ini bertujuan untuk memaparkan sejarah aktiviti dan ekonomi masyarakat tempatan, khususnya di bidang pertanian.

Objektif Penubuhan
*Untuk memulihara dan mempamerkan bahan-bahan penting berkaitan dengan sektor pertanian. 
*Untuk menjadi tempat kajian dan penyebaran maklumat mengenai sektor pertanian. 
*Untuk memberi pendedahan kepada pengunjung mengenai jenis pertanian dan kepentingannya kepada ekonomi negara serta kesejahteraan rakyat. "Pertanian Menjamin Kehidupan" 

## Bayaran Masuk

## Waktu Operasi
9 pagi - 5.30 petang 
(Ditutup pada hari Isnin)

## Rujukan
* MUZIUM PERTANIAN
Kamunting

**Kamunting** ialah sebuah bandar serta mukim dalam daerah Larut, Matang dan Selama, negeri Perak, Malaysia. Kamunting terletak berhampiran dengan bandar Taiping dan merupakan kawasan perindustrian yang penting bagi negeri Perak.

## Sejarah
Kamunting pada asalnya bernama **Klian Baharu** dan merupakan sebuah kawasan di Larut. Kamunting berkembang pesat dengan pembukaan lombong-lombong bijih timah di sini pada tahun 1860-an. Buruh Cina yang berasal dari Canton, China berhijrah masuk secara besar-besaran sebagai pelombong bijih timah. Kumpulan buruh Cina yang mengerjakan lombong Klian Baharu (Kamunting) menjadi ahli kongsi gelap Ghee Hin di bawah ketua bernama So Ah Chiang.

## Pendidikan
* Sekolah Menengah Kebangsaan Kamunting
*Sekolah kebangsaan Long Jaafar
*Sekolah menengah kebangsaan bukit Jana

* Sekolah Menengah Kebangsaan Kamunting Bakti
* Kolej Vokasional Taiping
* Sekolah Kebangsaan Kamunting
* Sekolah Jenis Kebangsaan (T) Kamunting
* Sekolah Kebangsaan All Saints, Perak
* Sekolah Kebangsaan Taman Jana
* Kolej Komuniti Taiping
* Pusat Latihan Teknologi Tinggi (ADTEC) Taiping
* Nesst Academy

## Rumah Ibadat
* Masjid Jamek Kamunting
* Masjid Kampung Expo 
* Masjid Maimun
* Masjid Raja Muda Musa
* Kuil Sri Maha Mariamman Kamunting
* Kuil Durga Amman Bukit Mas
* Tokong Sam Wong Yah
* Gurdwara Sahib Kamunting

## Hotel
* Taiping Golf & Country Club (sebelum ini dikenali sebagai Bukit Jana Golf & Country Club) yang menyediakan 18 lubang, 5,972 meter, 72 par.
* SSL Traders Hotel
* Tune Hotel
* Beverly Hotel
* Kimal hotel

## Tarikan Pelancong
* Air Terjun Bukit Jana
* Taman Tasik Kamunting
* Pasar Minggu Kamunting Lama
* Kompleks Rakan Muda Bukit Jana
* Jeti Kelip-kelip Kampung Dew

## Rujukan

## Pautan luar
*Rencana mengenai sejarah Kamunting
*Peta-peta berkaitan dengan Kamunting
*Berita terkini yang berkenaan dengan bandar Kamunting and tempat berhampiran 
*Laman web rasmi Taiping Resort
MMHE

**Malaysia Marine and Heavy Engineering** (**MMHE**) adalah sebuah syarikat yang pada asalnya hanya membaiki kapal dan alat-alat dan mesin-mesin yang berkaitan dengan marin, struktur atau platform di perairan cetek. MMHE memberi servisnya kepada sektor minyak dan gas. Kini, MMHE telah berjaya membina struktur dan platform untuk perairan yang dalam contohnya FPSO Kikeh dan FPSO Gemusut-Kakap.

MISC mempunyai saham majoriti dalam MMHE, manakala MISC dimiliki oleh Petronas.

## Lihat juga
* Boustead Heavy Industries
* Italthai Industrial Group
* ST Marine

## Rujukan

## Pautan luar
*
Perbadanan Muzium Melaka

wikipedia ini 

## Kronologi Perbadanan Muzium Melaka
*1954 - Penubuhan Muzium Negeri Pertama dilaksanakan di bawah Enakmen Lembaga Muzium Melaka 1954. 
*1982 - Muzium Sejarah di Bangunan Stadthuys dirasmikan oleh Y.A.B Perdana Menteri pada 17 Disember 1982. 
*1984 - Muzium Sastera dirasmikan oleh Y.A.B Ketua Menteri pada 1 Februari.
Pindaan Enakmen Lembaga Muzium Melaka 1954. (Tujuan penting ialah untuk mewujudkan jawatan Ketua Eksekutif Lembaga Muzium Melaka iaitu Kurator). 
*1986 - Muzium Budaya dirasmikan oleh Y.A.B Perdana Menteri pada 17 Julai. Bangunan Stadthuys ditutup untuk kerja-kerja restorasi. 
*1990 - Perasmian Muzium Daerah Alor Gajah dan Jasin oleh Y.A.B Ketua Menteri Melaka. 
*1992 - Perasmian Muzium Sejarah & Ethnografi dan Muzium Rakyat dan Muzium Belia Malaysia pada 15 April 1992 oleh Y.A.B. Perdana Menteri. 
Pindaan Enakmen Lembaga Muzium Melaka 1954 (pindaan 1984) kepada Enakmen Perbadanan Muzium Melaka No. 11 tahun 1992. 
*1 Mac 1993 - Tarikh kuatkuasa Enakmen Perbadanan Muzium Melaka. 
*1994 - Perasmian Muzium Samudera (replika Kapal Flor de la Mar) pada 13 Jun 1994 oleh Y.A.B Perdana Menteri Malaysia. 
*1995 - Perasmian Muzium Sastera oleh TYT Yang di-Pertua Negeri Melaka pada 27 Mei 1995. 
*1996 - Pembukaan Muzium Kecantikan dan Muzium TLDM. Muzium Layang-layang dirasmikan oleh Y.A.B Ketua Menteri pada September 1996 sempena dengan perasmian Seminar Adat Melayu Serantau. 
*1997 - Pembukaan Muzium Orang Asli pada 3 Februari 1997 
*2000 - Perasmian Kompleks Muzium Maritim dan Penyerahan Rasmi Muzium TLDM dan bekas KD Sri Terengganu oleh Y.A.B. Datuk Seri Haji Mohd Ali bin Mohd Rustam pada 10 Februari 2000. 
*Pra-Pembukaan Pusat Seni yang dirasmikan oleh Timbalan Pengerusi PERZIM, Y.Bhg Datuk Nasir bin Haji Manap sempena Pameran Wajah-Wajah Malaysia oleh Balai Seni Lukis Negara pada 15 April 2000. 
*Perasmian Pra-Pembukaan Muzium Islam Melaka oleh Y.A.B Ketua Menteri Melaka pada 24 Disember 2000. 
*2002 - Pembukaan 2 lagi muzium baru iaitu Muzium Tuan Yang Terutama (TYT) dan Muzium Pemerintahan Demokrasi oleh YAB Datuk Seri Haji Mohd Ali bin Mohd Rustam, Ketua Menteri Melaka.
Perigi Hang Tuah

**Perigi Hang Tuah** terletak di Kampung Duyong, Melaka, Malaysia ini dikatakan mempunyai kaitan dengan Hang Tuah seorang pahlawan yang terkemuka di Nusantara ini di Zaman Kesultanan Melayu Melaka (1398 - 1511). Hang Tuah Yang dilahirkan di Kampung Duyong ini dipercayai menggali sendiri perigi ini untuk kegunaannya.

Pada asalnya perigi ini adalah kecil tetapi lama kelamaan menjadi besar dan dalam. Perigi ini dikatakan tidak pernah kering, walaupun di musim kemarau panjang. Airnya sentiasa jernih dan dikatakan boleh menyembuhkan penyakit.

## Lihat juga
* Pelancongan di Melaka

## Pautan luar
* Perigi Hang Tuah
Muzium Layang-layang

**Muzium Layang-layang** merupakan sebuah muzium yang terletak di aras satu dalam bangunan yang dikenali sebagai Muzium Rakyat, Kecantikan dan Layang-layang di Jalan Kota, Bandar Hilir, Melaka. Muzium Layang-layang ini telah dirasmikan oleh YAB Ketua Menteri Melaka pada September 1995.

## Sejarah
Bangunan muzium pada asalnya dibina pada tahun 1960-an, dipercayai dibina di atas runtuhan bangunan Belanda. Ia pada mulanya digunakan sebagai bangunan Majlis Perbandaran Bandaraya Bersejarah Melaka. Muzium Kite dibuka secara rasmi pada September 1995 oleh Ketua Menteri Melaka Mohd Zin Abdul Ghani sempena seminar Kastam Melayu Serantau.

## Seni bina
Muzium ini terletak di tingkat atas bangunan. Bangunan ini juga menempatkan Muzium Rakyat dan Muzium Kecantikan di tingkat bawah dan lantai teratas masing-masing.

## Pameran
Muzium ini mempamerkan sejarah bermulanya permainan layang-layang di seluruh dunia baik sebagai alat komunikasi atau digunakan dalam peperangan, sukan dan masa lapang. Memperkenalkan kita kepada tradisi pembuatan, permainan, dan fungsi layang-layang yang dikongsi bersama oleh banyak negara di dunia. Ia mempamerkan pelbagai bentuk layang-layang tradisi dan moden termasuk wau tradisional Nusantara. Terdapat pelbagai saiz layang-layang yang diperbuat daripada bahan semulajadi dan moden. la pasti akan mendorong kita untuk mengenali layang-layang, mengkagumi, menghargai seni pembuatan,dan keindahan layang-layang.

## Waktu operasi
Muzium ini beroperasi setiap hari dari jam 9 pagi hingga 5 petang.

## Rujukan
Brooke

**Brooke** merupakan keluarga pemerintah-pemerintah atau raja-raja putih Sarawak.

Senarai nama keluarga Brooke adalah seperti berikut:-

* James Brooke (1803-1868) *[[Raja Putih]] Sarawak pertama*
* Charles Brooke (1829-1917) *Raja Putih Sarawak kedua*
* Charles Vyner Brooke (1874-1963) *Raja Putih Sarawak terakhir*
* Anthony Brooke

Selepas Perang Dunia II keluarga Brooke akhirnya terpaksa menyerahkan Sarawak kepada British dan mengakhiri pemerintahan Raja Putih di Sarawak.
Raja Putih Sarawak

**Raja Putih** ialah sebuah dinasti pemerintahan sebuah keluarga orang putih di Sarawak iaitu keluarga Brooke. Raja Putih juga dikenali sebagai Rajah Sarawak atau Rajah Putih. Penggunaan kata Rajah adalah untuk membezakan gelaran keluarga diraja dengan keluarga Brooke.

Sarawak ialah sebuah jajahan milik Kesultanan Brunei sehinggalah James Brooke (Raja Putih pertama Sarawak) mendapat tanah dan lama kelamaan  kuasa pentadbirannya di Sarawak menjadi semakin besar .

Selepas  Perang Dunia II, Raja Putih Sarawak yang terakhir menyerahkan Sarawak kepada kerajaan British. Gelaran Raja Putih diperolehi kerana keluarga Brooke merupakan orang putih jadi begitulah gelaran Raja Putih terhasil.

Ada tiga orang Raja Putih:-

# James Brooke
# Charles Brooke
# Charles Vyner Brooke

## Galeri

## Rujukan
Kampung Tualang Sekah

**Kampung Tualang Sekah** merupakan sebuah kampung yang terletak di Malim Nawar, dalam negeri Perak, iaitu sebuah negeri di Malaysia.

Kampung ini dinamakan sempena dengan nama sebatang pokong **pokok tualang** di perkampungan ini. Namun pokok ini telah disambar petir dan bahagian **sekahnya** tertinggal di sini. Sekah ialah dahan pokok yang patah akibat disambar petir. 

Kampung ini terletak di timur pekan Malim Nawar lebih kurang 3 km dari pekan Malim Nawar. Terdapat banyak bekas lombong bijih timah di sekitar kampung ini. Dahulunya penduduk di kampung ini bergantung kepada industri melombong bijih timah yang terkenal di dalam daerah Kinta. Akibat daripada kejatuhan harga pasaran bijih timah di pasaran, banyak lombong di sekitar kampung ini terpaksa ditutup. Bekas lombong tersebut telah dibangunkan dengan projek perumahan seperti Taman Bina Jaya dan Kampung Tersusun. Manakala bagi lombong yang masih belum ditebusguna dengan perumahan dijadikan kolam menternak ikan oleh penduduk tempatan.

## Penduduk
Penduduk di kampung ini terdiri daripada kaum Melayu beragama Islam. Adat tradisi seperti bergotong-royong masih diamalkan oleh penduduk di kampung ini jika terdapat upacara seperti kenduri kahwin. 

## Pendidikan

Maahad Tahfiz Al-Quran Wal Qiraat Addin telah dibina di kampung ini pada tahun 1993.Pengetua yang pertama MTQ Addin ini ialah Cikgu Mohamed Amin Bin Abdul Aziz. Kebanyakan penuntutnya datang dari seluruh Negeri Perak dan ada juga dari negeri lain terutamanya negeri yang bersempadan bagi keperluan fardhu kifayah.

Terdapat juga sebuah sekolah rendah di kampung ini iaitu **Sekolah Kebangsaan Tualang Sekah**. Sekolah ini terletak di hadapan jalan Kuala Dipang - Malim Nawar.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Tualang Sekah, Malim Nawar, Perak ialah 31700.

## Rujukan
  

## Pautan luar
* Lokasi '''Kampung Tualang Sekah''' di Peta Google